als_Latn dik_Latn sag_Latn
Përfaqësuesit për Kosovë të firmës prestigjioze bujqësore holandeze “Bulneth”, Enver Bajgora dhe Avni Morina kanë vizituar Kryetarin e Komunës z. Agim Veliu për të biseduar rreth bashkëpunimit me këtë firmë për të investuar ata në komunën e Podujevës në ndërtimin e një serre të madhe prej gjashtë hektarësh. Kryetari Veliu ka pranuar me kënaqësi këtë ofertë mjaftë të rëndësishme, ku Komuna firmës holandeze do ti ofroj në dispozicion sipërfaqen e tokës për ndërtimin e kësaj serre. Në lidhje me këtë nismë u morën vesh që të vazhdoj ky proces edhe në çështjet teknike dhe në detaje të realizimit të kushteve për investitorin holandez.
Përfaqësuesit e “Bulneth” për Kosovën thanë se kjo firmë pritet në këtë serrë të kultivoj lule të llojeve të ndryshme, të cilat edhe tregun e kanë të garantuar nga ana e tyre.
Serra e ndërtuar do ketë kushte bashkëkohore dhe mjaftë të përshtatshme për kultivim, në të cilën është e paraparë të punësohen 70 punëtorë. Nëse çdo gjë shkon mirë, ata mund të ndërtojnë edhe serra tjera të mëdha për kultivimin dhe rritjen e pemëve dhe perimeve, kanë thënë ata.
als_Latn als_Latn als_Latn